Спорт йитинчултӀехь Адам тренеран болх бан волавелира. Иза а, цуьнна хьалха хилла тренер Хасан Апаев а Турцин гулйина тоба Ӏамаян болабелира. 2005 шарахь Адам хӀоттийра Турцийн гулйина паргӀат кепар латаран тобан коьрта тренер. 2007 шарахь Турцин гулйина тоба (1989 шо дуьйна тоьллча кхаа тобанан юкъа ца яхана йолу) дуьненан чемпионатехь 2-за меттиг яккхира, Российн гулйина тобан бе шел хьалха ца йолитуш. 2007 шарахь Адам хилира ФИЛА гулйина тобанан тренер. Адаман лаьара Олимпиадан чемпион кечван. Цунна къийсамашкахь гира Рамазан Ирбайханов, Хасавюртера нохчий. Цо Ирбайханов Турце кхайкхира. Цигахь и шиъ цхьана болх бан волавелира. Ирбайхановс Турцехь Шахин («леча») керла фамили ийцир. 13 баттахь Берекетца цхьана болхбича Шахин хилира Европин а, дуьненан а, Олимпиадан а чемпион. 2008 шарахь Адаман елира «Турцийн Сийлахь тренеран» цӀе. Цуьнца керла контракт йира 2-гӀа Олимпиадан цикланxa0— иза туркойн спортехь хьалххе хилла ду. 2008 шеран ноябрехь Адам лерира дуьненан тоьлла тренер. 2011 шарахь цо йитира Турцин гулйина тобанан тренеран меттиг.